C# WPF Log4Net Viewer - CodeProject 12,501,479 members (48,196 online)
146.6K views8.2K downloads156 bookmarked
Can you update app? ubik28-May-09 3:03
Last Visit: 31-Dec-99 18:00 Last Update: 25-Sep-16 0:50Refresh1 Middagete met Riana Scheepers in die Tulbagh Hotel
Augustus 29, 2014 in Uncategorized
Merkers:AgriMega, LAPA Uitgewers, Riana Scheepers, Tulbagh, Tulbagh Kunstefees
Hieronder is ’n aantal foto’s van ’n baie onbaatsugtige optrede van Riana Scheepers, maar eers ’n advertensie: Riana tree 13 September in Tulbagh op.
Dit is pret om Tulbagh toe te ry. Die dorp, met sy mooi ou geboue, is maar 120 km van Kaapstad af.
Die Tulbagh Kunsfees is klein, maar die gehalte is puik. Hier is die volledige program.
Op Saterdag, 13 September om 13:00, vir die prys van ’n ete, kry jy ’n behoorlike maaltyd en jy sal ook vir Riana beleef.
Plek: Die Tulbagh Hotel in Van der Stelstraat
Prys: R150pp, dit sluit ’n tweegangmaaltyd in
Besprekings is noodsaaklik: Skakel asseblief die Tulbagh Hotel op 023 230 0071
Riana Scheepers sal staaltjie vertel en gesels oor haar boek Vallei van Melk en Heuning. Die sjef van die Tulbagh Hotel sit vir ons ’n heerlike ete voor, volgens disse uit Riana se boek.
As julle nog twyfel, hier is ’n nuusbrokkie oor iets wat onlangs verby is.
Hier is Riana in aksie ten bate van sorgbehoewende bejaardes in die Rusoord Tehuis in die Paarl. Dit het op 12 Augustus gebeur.
Riana het onder andere vertel van ’n tannie wat gekla het oor ’n man wat vreeslik vloek: “Dis of hy my ma se lyf soos ’n psalm op sy lippe neem.”
AgriMega was die groot dryfveer agter hierdie wonderlike geleentheid. Hier is Candice Goosen van AgriMega, hard aand die werk. Ek het al by verskeie geleenthede met hulle saamgewerk en was nog altyd opreg in bewondering vir die werk wat Candice en Eunice Joubert, die algemene bestuurder van Agri Mega Investments (Pty) Ltd, doen. Húlle dryf hierdie mooi geleenthede.
Besoek gerus hulle webwerf: http://www.agrimega.co.za/
Die eetgoed was baie indrukwekkend.
Die gaste is op die hande gedra. Hulle het betaal om hier te wees en die geld wat geïn is, gaan reguit na die versorging van bejaardes wat hulp nodig het.
Willem Botha, van die WAT, was die seremoniemeester wat ook tyd afgestaan het om by die geleentheid te help.
Verskeie geskenke is uitgedeel tydens ’n gelukstrekking.
LAPA het boeke geskenk vir die gelukstrekking en vir Rusoord se biblioteek.
Hier is die span wat so ontsettend hard gewerk het om alles te laat glad loop.
Die blomme en die detail was pragtig.
AgriMega was wonderlik, maar ’n paar ander instansies was ook daar om te help:
Topsound: Oudio-visuele toerusting
Rusoord se span: Voorafhappies
Frank en die Lamborghini
Merkers:Canon 5DmkII, Canon EF16-35mm f/2.8L USM
Dit is Frank. Kom ons noem hom so, want hy het ’n skerp tong. Kliek op sy foto om dit volgrootte te sien.
Gewoonlik sal ek nie iemand van naby afneem met ’n wyehoeklens nie. Die distorsie laat die gesig vreemd voorkom. Julle sal sien Frank se neus is groter as wat dit moet wees.
Gewoonlik, seg ek. Want die Engelse het ’n spreekwoord: Sometimes you have to be cruel to be kind.
Frank het homself aan my kom opdring daar in Stellenbosch en was al goed aangeklam. Hy wóú dat ek sy foto neem en het my toe aangemoedig om die foto in ons huis te hang, want, sê hy, as die kieme dié lelike gesig sien, sal hulle hardloop en ons sal nooit weer verkoue of griep kry nie.
Frank speel dus die nar. Ek het op daardie stadium nog ’n 24–70 mm-lens op my kamera gehad. Op 70mm is dit ’n baie goeie portretlens. Ek wou net die wyehoeklens opsit toe hy my kom pla. En daar besluit ek toe om Frank wel met die 35mm af te neem en van naby. Dit is wyd genoeg om distorsie te kry, maar op 35mm darem nie so dat ek hom belanglik laat lyk nie.
Frank weet hy is deur die jare getrap. Ek wou dit wys. Ja, ek het hiermee die karikatuur wat hy van homself maak, bevestig, maar dit is die naaste wat ’n foto kan kom aan die woorde wat hy oor homself uiter.
Dan was dit ook korrek dat ek hom afneem met die lens wat ek eintlik vir die Lamborgini uitgehaal het. Ek het toe eers die kamera baie naby sy gesig gehou, die knoppie gedruk en toe die kar afgeneem. (Kliek op die foto om dit groter te maak.)
Dit neem ’n hofnar om soms die groteske wanbalans in ons samelewing uit te lig.
Ek is bly ek kon sy foto neem. Ek gaan dit nie in my huis opplak nie, maar ek sal sy gesig langs die Lambo nog lank onthou.
As julle ’n briljante reeks wil sien wat mense, ryk en arm, vasvat, gaan kyk na Johan Kotze se Poeple of Stellenbosch en like dit. Julle sal nie spyt wees nie. https://www.facebook.com/PeopleofStellenbosch
Iets oor Frank se foto.
Ek skiet in RAW en dan ontwikkel ek elke foto. Ek moes die donker kepe in sy gesig uitbring, maar hy het nie soos ’n tamatie gelyk nie. Toe gebruik ek ’n tegniek wat ek soms uithaal as ek ’n baie spesiale foto nodig het.
Ek het eers die foto in kleur ontwikkel (links) tot ek tevrede was dit is die beste wat ek kon doen. Toe het ek dieselfde foto in swart en wit ontwikkel, weer tot ek tevrede was ek kon nie beter nie. En toe voeg ek die twee saam (middel). Ek het Canon Digital Professional se “Compositing tool” gebruik, maar ’n mens sou ook PhotoShop se layers kon gebruik. Ek het eenvoudig die gekleurde foto oor die swart en foto geplak en stelselmatig die swart laat deurskemer tot ek Frank se velkleur weer kon kry soos ek dit wou hê.
Tegniese detail: Albei foto’s is geneem met Canon 5DmkII en ’n Canon EF16-35mm f/2.8L USM-lens.
Frank se foto: 1/200 f3.5 ISO100 (35mm)
Die Lambo: 1/200 f10 ISO100 (16mm)
Mooiloop in Stellenbosch
Merkers:Donker spoor, Johan Kotze, Louis Esterhuizen, Nanette van Rooyen, Protea Boekwinkel
Gerrit Rautenbach en Nanette van Rooyen het Saterdag 23 Augustus in die Protea Boekwinkel op Stellenbosch gesels oor Mooiloop. Dit was ’n wonderlike gesprek. As julle dit gemis het, is daar goeie nuus, Gerrit vertrek binnekort op ’n toer om die boek te bemark. Ek deel Gerrit se reisplanne hieronder.
Mooiloop, mooiste reisstories
Van ons land se grootste skrywers en kenners van kortkuns is in hierdie teks opgeneem. Dít alleen maak hiervan ’n versamelstuk, maar wag tot jy die foto’s sien, dan besef jy, hier is ’n kleinood gebore.
Nanette van Rooyen.
Louis Esterhuizen, die bestuurder van die winkel.
Gerrit teken ’n boek vir Malene Breytenbach. By haar is Johan Kotze, die man wat Poeple of Stellenbosch afneem.
Hier Martin Steyn, die skrywer van Donker spoor, en Johan Kotze.
Martin teken ’n kopie van sy boek.
Die goeie nuus is, Gerrit gaan weer oor die boek praat.
Saterdag 6 September, Breytenbach Sentrum (Wellington); RSVP Iand@lapa.co.za
Woensdag 10 September, Waverley Biblioteek (Pretoria); RSVP Waverley@TSHWANE.GOV.ZA
Donderdag 11 September, Wilge 10, Hennopspark (Centurion); Navrae anneliecilliers@gmail.com
Vrydag 12 September, Painted Words (Modimolle); RSVP admin@paintedwords.co.za
En daar mag nog wees, hou Facebook dop!
Merkers:Canon 5DmkII, Canon 7D, Canon EF16-35mm f/2.8L USM, Canon EF300mm f/4L IS USM, Canon EF70-200mm f/2.8L USM, Weskus Nasionale Park
(To my English-speaking friends: I visited the West Coast National Park today; click on each pic to enlarge it.)
Ek het vandag gaan blomme kyk in die Weskus Nasionale Park. Vir dié van julle wat te ver is, kliek op die foto’s hieronder om hulle groter te maak.
Die veelheid van kleure is moeilik om oor te vertel – selfs met ’n kamera
Canon 5DmkII en Canon EF70-200mm f/2.8L USM
1/400 f9 ISO100 (200mm)
Ek het hulle teen die lig geneem, want dit is hoe hulle lyk as hulle wegkyk van jou af.
1/800 f5 ISO100 (200mm)
Hierdie vetplantjie groei eenvoudig op ’n rots. Saam met nog ’n plantjie en ’n bietjie mos, het hulle ’n klein ekosisteem geskep.
1/320 f5 ISO100 (135mm)
Skilpadkamera: Dis hoe Skillie die blomme sien.
Canon 5DmkII en Canon EF16-35mm f/2.8L USM
1/250 f9 ISO100 (16mm)
1/400 f5.6 ISO100 (200mm)
Dit is moeilik om die geweldige oorvloed vas te lê en ek hou daarvan om ’n fokuspunt iewers in die foto te hê. Hierdie rots met die pragtige ligene is mooi genoeg om af te neem en in die agtergrond kan ’n mens die kleure sien.
1/400 f8 ISO100 (24mm)
Hier het ek die voorste bossie as fokuspunt gebruik en die res toegelaat om te versmelt, maar dit trek hopelik die oog na die geil oorvloed.
1/800 f5 ISO100 (16mm)
Al die veld is vro-ho-lik!
Hierdie vygies is sommer net mooi.
Canon 7D en Canon EF300mm f/4L IS USM
1/500 f8 ISO250 (300mm)
1/500 f8 ISO400 (300mm)
Clarens deur my lens
Augustus 22, 2014 in Uncategorized
Merkers:Clarens, Clarens Brewery
Ek wil graag nog ’n paar van my vakansiekiekies deel.
Ons was mal oor Clarens. Ons het nie in die dorp self gebly nie, maar wel in Kiara Lodge, so twaalf kilometer van die dorp af. Besoek gerus www.clarensnews.co.za as julle meer oor die dorp en die akkommodasie wou weet.
(Kliek op elke foto om dit groter te maak.)
Yarn-bombing, Clarens style! (Ek het die foto spesiaal vir my vriendin Karen Adendorf geneem.)
Die skaduwees was vir my mooi.
Drie lede van een gesin geniet goeie koffie en gratis Wi-Fi by Highland Coffee.
In die koffiewinkel: Die ouens is gesteld op die regte aanspreekvorm.
Duitse kos by die Roterhahn.
Die Bibliophile is gevaarlik vir jou beursie as jy hou van boeke. Jy is gewaarsku!
The Posthouse, ’n baie gewilde eetplek.
Die NG Kerk is nie net mooi nie, dit het ’n baie trotse tradisie van armmoedeverligting in die naburige township.
Die geliefde soek naarstiglik na die brouery, want haar man is dors.
Ek is lief vir ’n biertjie nou en dan, want die koolhidraatvlakke in ’n goeie bier is boonop Banting-vriendelik. Ek ondersteun soms mikrobrouerye. Van die heel lekkerste bier wat ek nog raakgeloop het, kom van Clarens Brewery. Gaan heen en gaan geniet dit. Die personeel is vriendelik en intelligent. Die bier is heerlik.
My gunsteling was die Clarens Amber, maar vir die huistoeneem het ons besluit op hulle Clarens Blonde. My ma, wat baie in Europa reis, was nou weer baie lief vir hulle Clarens Weiss.
Steeds in die Clarens Brewery. Die geliefde is aan die proe. Hulle siders is ook lekker, maar ek was mal oor die bier.
Oor ’n biertjie het ons hulle worspot geëet. Vier verskillende soorte wors. Lekker.
My geliefde het weggeraak in hierdie winkel. Wees gewaarsku.
Daar is ontsettend baie kunsgalerye in Clarens.
Heerlike gebak, maar nie vir Tim Noakes nie!
Nog ’n baie bekende restaurant in Clarens.
Die pizzawinkel in Clarens is lief vir honde.
Umm, het ek al vir julle vertel van Clarens Brewery se uitstekende bier?
Kliek hier vir nog van my vakansiefoto’s.
Biskop David Russel sterf
Augustus 18, 2014 in Uncategorized
Merkers:anti-apartheid, Biskop David Russel, gayregte, vroueregte
Kliek op die foto’s om hulle groter te maak / Click on the photographs to enlarge them.
To my English-speaking friends, here is the official codicil that was read when David Russel was awarded the Order of the Boabab Silver, and here is a formal tribute from the Mail & Guardian, largely written by SAPA. Here is tribute by bishop Desmond Tutu and others. What follows is a personal account in Afrikaans.
Biskop David Russel is oorlede.
David was ’n liberale teoloog wat ewe sterk teen homofobie en die patriargie as teen apartheid baklei het.
Ek was bevoorreg om hom by geleentheid te ontmoet en is op 2 Augustus 2008 gevra om ’n aantal portrette te neem. Die opdraggewer was die Good Hope Metropolitan Community Church wat sy gesig op plakkate wou gebruik tydens die jaarlikse gay pride march as een van die mense wat hulle ondersteun het om mense van dieselfde geslag te kon laat trou.
David was nogal geamuseerd oor die eer om ’n poster boy te wees.
David Patrick Russel is op 6 November 1938 gebore. Hy het aan die Universiteit Kaapstad gestudeer en is daarna Oxford toe om ’n meestersgraad te doen.
Hy het teruggekeer na Suid-Afrika en het ’n PhD in Christelike etiek aan die Universiteit Kaapstad verwerf.
Botsings met die apartheidregering
David het aktief teen apartheid baklei. In 1977 was hy ’n kapelaan vir die trekarbeiders in Kaapstad en in dié tyd is hy onder huisarres geplaas. In 1980 het hy dié verbod verbreek en is toe tot drie en halwe jaar tronkstraf gevonnis waarvan twee en halwe jaar opgeskort is.
Sedert 1986 het hy op die Bank van Biskoppe van die Anglikaanse Kerk gedien in 1987 is hy verkies tot biskop van Grahamstad.
Dit is waar ek hom en sy vrou, Dorothea, die eerste keer ontmoet het, want in 1994 het ek by St Andrews Prep School, in Grahamstad, gewerk waar sy seuns Sipho en Thabo op skool was. Almal wat in sy dampkringe beweeg het, wou my vertel van die man wat doodeenvoudig voor die stootskrapers gaan lê het toe die regering weer besig was om mense se huise plat te stoot.
Biskop David Russel was ook die eerste om vrouepriesters in te seën. In 1992 het hy Professor Nancy Charlton, Dr Bride Dickson en Sue Groves in die amp bevestig.
Ek was baie gelukkig om kort daarna, in 1993, ook ’n nuutjie te beleef toe die NG Kerk in Grahamstad een van hulle, ek dink dit was Nancy Charlton, genooi het om vanaf die preekstoel vir ons te preek. Dit was nogal iets.
In 2004 het hy afgetree en in Kaapstad kom woon.
Sy boek, The Bible and Homosexuality, what is the Spirit saying to the Churches, het in daardie jaar verskyn. Ek was bevoorreg om deel te hê aan ’n plegtigheid in Houtbaai waar die boek bekendgestel is.
Hy het sterk baklei dat huwelike vir paartjies van dieselfde geslag gewettig moes word.
Volgens sy seun is hy in 2011 met kanker gediagnoseer.
Op 27 April 2011 is hy deur Staatspresident Jacob Zuma vereer met die Orde van die Kremetart, Silwerklas.
David was nog aktief in die Kerk en het ook, voor hy te siek geword het, by die inklusiewe Good Hope Metropolitan Community Church, wat in daardie tyd nog in Distrik Ses vergader het, gepreek. Selfs ná hy opgehou preek het, was hy nog ’n gereelde besoeker aan dié gemeente.
David is Sondag 17 Augustus 2014 oorlede.
Trotse pa en vlugvoetige sokkerspeler
Augustus 17, 2014 in Uncategorized
Merkers:1.4x aanpasser, Canon 7D, Canon EF70-200mm f/2.8L USM, Jabu, sokker, St Georges Grammar School
Mag ek maar spog oor my vlugvoetige seun? Hier speel hy sokker vir St Georges Grammar School teen Rosebank Primary. St Georges het 7 – 1 gewen.
Ek het die volgende kamera- en lenskombinasie gebruik vir al die foto’s: Canon 7D & Canon EF70-200mm f/2.8L USM + 1.4x aanpasser.
Kliek op elke foto om dit groter te maak.
1/800 f6.3 ISO250 (155mm)
1/800 f6.3 ISO400 (182mm)
1/800 f6.3 ISO250 (168mm)
1/800 f6.3 ISO400 (160mm)
1/800 f6.3 ISO200 (195mm)
Dit is hulle baie wonderlike, geduldige afrigter, Grant Esterhuizen.
1/800 f6.3 ISO640 (280mm)
Besoek gerus St Geoerge’s se weberwerf. Ek het baie van die foto’s daarop geneem.
Augustus 16, 2014 in Uncategorized
Merkers:Canon 5DmkII, Canon EF16 f/2.8L USM, Canon EF24-70 f/2.8L USM, Clarens, Clarens News, Hähnel sluiterkabel, Kiara Lodge, Manfrotto driepoot
Ek is steeds besig met my vakansiekiekies.
Ons het so twaalf kilometer buite Clarens in Kiara Lodge gebly.
So lyk dit in die nag. Die sterstrepe kry ’n mens deur die lens 30 minute lank oop te hou.
Canon 5DmkII & Canon EF16 f/2.8L USM & Manfrotto driepoot & Hähnel sluiterkabel
30 minute en 49sekondes f7.1 ISO400 (16 mm)
Dieselfde heuwel, nou tydens ’n laatmiddagstappie.
Canon 5DmkII & Canon EF24-70 f/2.8L USM
1/60 f10 ISO100 (28 mm)
En so lyk die oord. Hierdie foto is geneem vanaf die heuwel in die vorige twee foto’s.
1/125 f7.1 ISO100 (24 mm)
Een van die mooi ou huise wat behoue gebly het op die perseel.
1/40 f10 ISO250 (32 mm)
Besoek gerus Clarens News (www.clarensnews.co.za) as julle meer oor die dorp en die talle moontlikhede vir akkommodasie sou wou weet.